উত্তরপ্রদেশ বিধানসভা নির্বাচন, ২০২২

২০২২ সালের ১০ ফেব্রুয়ারি থেকে ৭ মার্চ পর্যন্ত সাত ধাপে উত্তর প্রদেশ বিধানসভার অষ্টাদশ সাধারণ নির্বাচন অনুষ্ঠিত হয়। ভোট গণনার পর ১০ মার্চ ফলাফল ঘোষণা করা হয়। এই নির্বাচনে ভারতীয় জনতা পার্টি পুনরায় জয়লাভ করে সরকার গঠন করে।

পটভূমি 
২০২২ সালের ১৪ মে সপ্তদশ উত্তর প্রদেশ বিধানসভার মেয়াদ শেষ হবে। ২০১৭ সালের ফেব্রুয়ারি–মার্চে সপ্তদশ উত্তর প্রদেশ বিধানসভা নির্বাচন অনুষ্ঠিত হয়েছিল। নির্বাচনে ভারতীয় জনতা পার্টি সরকার গঠন করে এবং যোগী আদিত্যনাথ মুখ্যমন্ত্রীর দায়িত্ব গ্রহণ করেন।

রাজনৈতিক উন্নয়ন

এনডিএ-তে 
২০২২ সালের জানুয়ারিতে ভারতীয় জনতা পার্টির তিনজন মন্ত্রী সহ দশজন বিধায়ক দল ত্যাগ করে। ১৯ জানুয়ারি মুলায়ম সিংহ যাদবের পুত্রবধূ অপর্ণা যাদব বিজেপিতে যোগ দেন। তার পরে মুলায়ম সিংহের শ্যালক প্রমোদ গুপ্ত ২০ জানুয়ারি বিজেপিতে যোগ দেন। ২৫ জানুয়ারি প্রাক্তন কেন্দ্রীয় মন্ত্রী এবং প্রবীণ কংগ্রেস নেতা রতনজিৎ প্রতাপ নারায়ণ সিং (আরপিএন সিং) বিজেপিতে যোগ দেন।

সময়সূচী 
২০২২ সালের ৮ জানুয়ারি ভারতের নির্বাচন কমিশন উত্তর প্রদেশ বিধানসভা নির্বাচনের তফসিল ঘোষণা করে।

দল ও জোট

জাতীয় গণতান্ত্রিক জোট 
২০২১ সালের সেপ্টেম্বরে এনডিএ বিজেপি, এডি(এস) এবং নিশাদ পার্টির মধ্যে একটি জোট নিশ্চিত করেছে। আগস্ট মাসে এনডিএ জেডি(ইউ), হ্যাম(এস) এবং অন্যান্য দলের সাথে আলোচনা করেছিল তবে আসন ভাগাভাগি আলোচনা পরে ভেঙ্গে যায়। ডিসেম্বরের প্রথম দুই সপ্তাহে জোটটি নির্বাচনের প্রচারণা শুরু করে। ১৩ জানুয়ারি জাতীয় গণতান্ত্রিক জোট তাদের আসন ভাগাভাগি চুক্তিতে সিলমোহর করে নিশাদ পার্টি ১৩–১৭ এবং আপনা দল ১০–১৪ পেয়েছে এবং বিজেপি অবশিষ্ট আসনে প্রতিদ্বন্দ্বিতা করছে।

সমাজবাদী পার্টি+ 
আরএলডি প্রথম এই জোটে যোগ দেয়। পরে সমাজবাদী পার্টির নেতা অখিলেশ যাদব ঘোষণা করেছিলেন যে তারা শুধুমাত্র আঞ্চলিক দলগুলোর সাথে জোট করতে ইচ্ছুক, জাতীয় দলের সাথে নয়। এনসিপি এবং আরজেডিও পরে এই জোটে যোগ দেয়। এসবিএসপি তাদের জোট থেকে বেরিয়ে এসে সমাজবাদী পার্টির সাথে যোগ দেওয়ার পর আর ছোট ছোট দল এই জোটে যোগ দিয়েছে। প্রথম আসন ভাগাভাগির আলোচনার সময়, এসপি আরএলডিকে ৩৬ আসন দিতে রাজি হয়েছিল। প্রাথমিকভাবে, আরএলডি ৬০টি আসন দাবি করেছিল যখন এসপি ৩০টি দিতে ইচ্ছুক ছিল, পরে উভয় দলই ৩৬-এ চূড়ান্ত করে, আরএলডি বেশিরভাগ পশ্চিম ইউপিতে প্রতিদ্বন্দ্বিতা করে। আম আদমি পার্টি এবং সমাজবাদী পার্টির মধ্যে জোটের আলোচনা শুরু হলেও তা ফলপ্রসূ হয় নি। পরে জোটে যোগ দেয় প্রগতিশীল সমাজবাদী পার্টি (লোহিয়া)। ১৩ জানুয়ারি ২০২২-এ, জোট নির্বাচনের প্রথম কয়েক ধাপের জন্য তাদের প্রাথমিক প্রার্থী ঘোষণা করেছিল।

বিএসপি 
বিগত বছরের মতো নয়, বিএসপি ঘোষণা করেছে যে তারা নিজেরাই নির্বাচনে প্রতিদ্বন্দ্বিতা করবে। পরে বিএসপি ছোট ১০টি দলের সাথে জোটে যায়। দলগুলো হল: ভারত জনশক্তি পার্টি, পাচ্চাসী পরিবর্তন সমাজ পার্টি, বিশ্বশান্তি পার্টি, যুক্ত জনদেশ পার্টি, আদর্শ সংগ্রাম পার্টি, অখন্ড বিকাশ ভারত পার্টি, সর্বজন আওয়াজ পার্টি, জাগ্রুক জনতা পার্টি এবং সর্বজন সেবা পার্টি।

সংযুক্ত প্রগতিশীল জোট 
বিএসপির মতো, সংযুক্ত প্রগতিশীল জোট থেকে প্রতিদ্বন্দ্বিতাকারী একমাত্র দল হল ভারতীয় জাতীয় কংগ্রেস। ১৯ অক্টোবর ২০২১-এ, উত্তর প্রদেশ কংগ্রেস নেতা প্রিয়াঙ্কা গান্ধী আসন্ন উত্তর প্রদেশ বিধানসভা নির্বাচনে মহিলাদের ৪০% টিকিটের ঘোষণা করেছিলেন।

ভাগিদারী পরিবর্তন মোর্চা 
সর্বভারতীয় মজলিস-ই-ইত্তেহাদুল মুসলিমিন, জন অধিকার পার্টি, ভারত মুক্তি মোর্চা, জনতা ক্রান্তি পার্টি এবং ভারতীয় ভাঞ্চিত সমাজ পার্টি এই জোটটি গঠন করেছে।

বামফ্রন্ট

অন্যান্য 
নির্বাচনের সামনের মাসে প্রধান রাজনৈতিক দলগুলো যারা কোনো জোটের অংশ নয় তারা নির্বাচনে প্রতিদ্বন্দ্বিতা করার ইচ্ছা প্রকাশ করেছে।
 আম আদমি পার্টি ঘোষণা করেছে যে তারা ৪০৩টি অর্থাৎ সব আসনে প্রতিদ্বন্দ্বিতা করবে। সমাজবাদী পার্টি সাথে দলটি জোটের আলোচনা শুরু করেছিল কিন্তু তা সফল হয়নি।
 শিব সেনা ঘোষণা করেছে যে তারা নির্বাচনে ৪০৩ সব আসনে প্রতিদ্বন্দ্বিতা করবে যা পরে ৫০–১০০ আসনে হ্রাস পেয়েছে।
 সর্বভারতীয় মজলিস-ই-ইত্তেহাদুল মুসলিমিন মূলত জোটের অংশ ছিল এবং ১০০টি আসন ভাগে পেয়েছিল। পরে এসবিএসপি সমাজবাদী পার্টির সাথে হাত মেলালে জোট ভেঙে যায়। তখন এআইএমআইএম নিশ্চিত করেছে যে তারা ১০০টি আসনে একাই নির্বাচন করবে।

ভিআইপি, এলজেপি, আরআরপি, হিন্দু মহাসভা এবং এএসপির দলগুলোও নির্বাচনে তাদের অংশগ্রহণের কথা নিশ্চিত করেছে।

প্রার্থী

জনমত সমীক্ষা

আরও দেখুন 
 পশ্চিমবঙ্গ বিধানসভা নির্বাচন, ২০২১

তথ্যসূত্র

মন্তব্য

উদ্ধৃতি 

২০২২-এ ভারতে রাজ্য বিধানসভা নির্বাচন
উত্তরপ্রদেশ বিধানসভা নির্বাচন